GiliGold/VAD_KnessetCorpus huggingface dataset:
ענבל טולקציר:
אני רוצה לתאר לכם את הפתרון שלנו, שאנחנו כרגע עמלים מאוד יחד עם פיקוד העורף, עם רשות חירום לאומית, עם נשיאות המגזר העסקי
ענבל טולקציר:
 אנחנו שותפים בדסק שהוא פילנתרופי ועסקי כדי לייצר פלטפורמה שתנהל ותתכלל את המעבר של התרומות והמתנדבים באופן מושכל על בסיס data
ענבל טולקציר:
 אנחנו ננהל את כל מערך התרומות לפי data מסודרת
ענבל טולקציר:
 אנחנו כבר בהרצה שאפשרה מתן פתרונות למספר רשויות מקומיות, בין אם זה בציוד מחשבים ומזרנים ומים, שהיו נדרשים למקלטים
ענבל טולקציר:
 בשבוע הבא אנחנו נריץ את הקמפיין והזירה הזאת תעבוד בפורס מז'ור
ענבל טולקציר:
 שותפים שם הפורום הכלכלי החברתי, פורום הקרנות בישראל ה-JFNA, אנחנו מרכז שלטון מקומי, גם המרכז השלטון האזורי
ענבל טולקציר:
 אנחנו פועלים כדי לאגם את כל הכוחות ולהסתכל 360 מעלות על כל אתגר, עד שהוא יגיע לפתרונו המלא
ענבל טולקציר:
      אנחנו מאוד מאמינים בהתנהלות שהיא רב מגזרית ואנחנו מקווים שהפלטפורמה הזאת תצלח לא רק בזמן המלחמה, אלא גם בזמן השיקום
ענבל טולקציר:
 וגם למצבי חירום שלא נדע ושלא נגיע אליהם לעתיד לבוא
ענבל טולקציר:
 תודה רבה לכם
מיקי לוי:
היא אומרת שהמערכת בהרצה
מיקי לוי:
 קודם כל, תודה רבה על באמת סקירה מאוד מאוד רחבה
מיקי לוי:
 תבורכו, השלטון המקומי ללא באמת, על כל העשייה והניהול ביישובים, בערים
מיקי לוי:
 בלעדיכם זה לא היה קורה, שמישהו מתכלל את זה
מיקי לוי:
 אני מברך על המערכת שאתם עמלים כרגע לבנות ומריצים אותה
מיקי לוי:
 מאחל לכם הצלחה וממש תודה רבה
מיקי לוי:
 הדברים שלך נשמעו גם על ידי נציגת משרד ראש הממשלה, היא תעביר הלאה ונראה מה לעשות עם זה
מיקי לוי:
 אני אתן לך אחרונה, אחרי משרד האוצר? משרד האוצר, בבקשה
טל ישראלי:
יש משהו ספציפי שאתם רוצים שאני אתייחס אליו?
מיקי לוי:
אנחנו רוצים לדעת על כל הדברים ששמענו פה, כמה כסף, מה העזרה
מיקי לוי:
 אני אגיד שללא המגזר השלישי מדינת ישראל הייתה פושטת רגל
מיקי לוי:
 אין הגדרה יותר מזו
מיקי לוי:
 אז תגידי לנו כל מה שיעשיר אותנו
מיקי לוי:
 יושבת פה נציגת משרד ראש הממשלה
מיקי לוי:
 מה היא יכולה להעביר הלאה לישיבות מנכ"לים בראשותו של מנכ"ל משרד ראש הממשלה, שזה תפקידו לעת הזו
מיקי לוי:
 תני לנו תקווה
טל ישראלי:
אז האמת שאנחנו פועלים, אותי הזמינו לדיון מנקודת המבט המוניציפלית
טל ישראלי:
 אנחנו פועלים בשיתוף פעולה עם הרשויות המקומיות, מקבלים מהם צרכים ומנסים לתת מענה כמה שיותר מהיר, בעזרת משרד הפנים והמשרד לפיתוח הנגב והגליל
טל ישראלי:
      מנקודת המבט המוניציפלית שלי זה שאני עובדת דרכה, הרשויות המקומיות בעצם הן אלה שמייצרות את ההתקשרויות או את החיבור למגזר השלישי, לחברה האזרחית
טל ישראלי:
 אנחנו בעצם פועלים באמצעות הרשויות המקומיות, לפי הצרכים שהן מעלות
טל ישראלי:
 והן בוחרות באיזה אופן הן רוצות לפעול: אם זה דרך עמותה אחת או אחרת
טל ישראלי:
 אנחנו מאפשרים להם את הגמישות
טל ישראלי:
 יותר מזה, אני יודעת להגיד שגם יש משרדי ממשלה שפועלים דרך החברה האזרחית, אבל אני באמת לא הפיבוט לעניין הזה, אז אני לא אדע לענות על שאלות נוספות בנושא הזה
מיקי לוי:
למשל, היה לנו כאן, יש כאן את ארגון הצלה וזק"א, שנחשפים למראות המאוד מאוד קשים
מיקי לוי:
 מרגע האסון, מרגע כל אסון, אני מכיר את הארגונים האלה היטב מתפקידי הקודם
מיקי לוי:
 פיגועים, הם מתייצבים ישר
מיקי לוי:
 ועכשיו מדובר על שירות ארוך טווח
מיקי לוי:
 אלו עניין של הכלתם, איך קראתם לזה? ריתוק האנשים שלהם
מיקי לוי:
 איזה בשורה את יכולה לתת? הרי זה לא יום ולא יומיים
מיקי לוי:
 אני לא מדבר כשיש פיגוע והם באים לחצי יום ובזה גם לא נגמר התפקיד שלהם, כי הם מפנים, כי הם מזהים
מיקי לוי:
 אבל עכשיו
מיקי לוי:
 זה לא קשור אולי לתפקידך
טל ישראלי:
- - - עבור זק"א באופן ספציפי, אני לא מכירה שעלו צרכים נוספים
מיקי לוי:
כן, היה ברור לי
טל ישראלי:
אני אברר עם משרד הפנים אם עלה אליהם הצורך הזה
מיקי לוי:
 אנחנו נוציא מכתב
מיקי לוי:
 נוציא מכתב למנכ"ל האוצר שיראה מה הדרך להוציא צווי ריתוק לאותם אנשים שנחוצים
מיקי לוי:
 נחוצים בשעת חירום
מיקי לוי:
 אני כבר לא מדבר על השגרה שהם חיים מכל מיני תרומות ומכלכלים את פעילותם
מיקי לוי:
 חירום
מיקי לוי:
 נוח למדינה
מיקי לוי:
 נוח למדינה שאתם תפעלו
חיים אוטמזגין:
הארגונים גם מוכרים כארגוני עזר
מיקי לוי:
אנחנו יודעים
מיקי לוי:
 אני, בתוך עמי אני מצוי
טל ישראלי:
בסדר גמור
טל ישראלי:
 נשמח לראות את כל הדברים שיעלו ונראה איך אנחנו יכולים לטפל בהם
טל ישראלי:
 אני מזמינה את מי ששומע בדיון לפנות אלינו ישירות וננסה לסייע לו גם
מיקי לוי:
 אנחנו נוציא לכם מכתב בעניין הזה
מיקי לוי:
 המגזר, את אומרת, דווקא על היותם, לכל ראשי הערים והנושא המוניציפלי זה עובד פחות או יותר טוב, כי הם יודעים לצעוק ולבוא בדרישות, לשמחתי
מיקי לוי:
 אבל בסדר, אנחנו נטפל מולכם
מיקי לוי:
 בבקשה גברתי, משרד ראש הממשלה
לירון הנץ:
תודה היו"ר
לירון הנץ:
 דיברת על הצורך בקצת תקווה, אז ברשותך אני כן אגיד ואשתמש גם בהזדמנות הזאת כדי להביע הערכה עמוקה, אפילו דרמטית כבר, על השותפות עם החברה האזרחית, עם הפילנתרופיה, עם המגזר העסקי
לירון הנץ:
 אלה דברים שאנחנו מתעסקים בהם באגף ממשל וחברה במשרד ראש הממשלה בשגרה
לירון הנץ:
 עוד מעט אני אספר לכם על האגף, כי יש רלוונטיות לדברים שהעליתם כאן
לירון הנץ:
 אבל זה ממש ממש אזורי נקודות האור שלנו ביום יום, גם פנימה, בתוך הממשלה ובתוך משרד ראש הממשלה
לירון הנץ:
      אני רוצה לספר שבאמת בעקבות מלחמת לבנון השנייה, ב-2008, עברה החלטת ממשלה שהקימה את היחידה לשיתופי פעולה רב מגזריים שנמצאת אצלנו באגף
לירון הנץ:
 מרכז הכובד הרגיל שלה הוא סביב שולחנות עגולים מה שנקרא, השולחן העגול של משרד ראש הממשלה שפועל לאורך השנים
לירון הנץ:
 ויש עוד, כמובן עוד מהלכים אחרים, אבל זה אחד המהלכים המוכרים
לירון הנץ:
 ממש מפרוץ הטבח, המלחמה, איך שנקרא לזה, כיממה לאחר מכן, כבר הפעלנו את השולחן הרב מגזרי בחירום
לירון הנץ:
 יחד עם עשרות שותפים שממש שוחחנו איתם וחשבנו ביחד איפה יכול להיות הערך המוסף של עשייה משותפת ולא סיילואית, משרדי ממשלה או ארגוני חברה אזרחית בנפרד
לירון הנץ:
 וסיכמנו ביחד שהמיקוד המרכזי של השולחן רגע בחרבות ברזל יהיה סביב עולמות החוסן הרגשי והאזרחים
לירון הנץ:
      בהמשך לזה הקמנו צוותי משנה ושולחנות עגולים נוספים
לירון הנץ:
 כרגע פועלים כשישה שולחנות כאלה: גם פסיכו-סוציאליים, גם במיקוד של שיקום והתחדשות עירונית, קהילתית, פיזית
לירון הנץ:
 שאנחנו עכשיו כמובן משלבים כוחות עם מנהלת תקומה שקמה
לירון הנץ:
 ובמקביל שולחנות שמתעסקים בחוסן הכלכלי
לירון הנץ:
 יש שם שני שולחנות: אחד מזווית הפרט והאחר מזווית העסקים והמשק
לירון הנץ:
 וחברים בשולחנות האלה מעל 200 מלכ"רים, גופים עסקיים, גורמי ממשל
לירון הנץ:
      שוב, הרעיון כאן הוא לקרב כמה שיותר את השיח בין המטה וקבלת ההחלטות לדרג הביניים, שאנחנו קוראים לזה אנחנו
לירון הנץ:
 כן? גורמי המקצוע, גם בחברה האזרחית וגם בתוך הממשלה, לבין השטח
לירון הנץ:
 כי בסוף הארגונים באמת מציפים לנו כלפי מעלה דברים שאין להם תחליף ושום דיווח מסודר או דברור או איזה שהיא בחינה לאחור לא תיתן לנו
לירון הנץ:
 זו הדרך שלנו ממש לשאוב ולשלוף דברים דחופים
לירון הנץ:
 לא להמתין לאיזה שהם מסמכי סיכום, גם הם יוצאים
לירון הנץ:
 אגב, כל המסמכים מצויים באתר של אגף ממשל וחברה
לירון הנץ:
 ואנחנו דוגלים בשקיפות כסלע קיומנו ממש
לירון הנץ:
 אבל אנחנו לא מחכים למסמכים האלה ואנחנו כבר ישר מציפים, גם לפורום המנכ"לים, גם מול המנכ"לים, גם בצוותי משימה ספציפיים מהלכים שאנחנו רוצים להתמודד איתם
לירון הנץ:
 כדוגמה אני אתן צוות שבאמת בראשות מנכ"ל משרד הרווחה שמתעסק עכשיו בילדים ללא הוריהם
לירון הנץ:
 גם מפגש נוסף שאמור לקרות מחר ואני יודעת שגם בכנסת הדבר הזה מדוסקס
לירון הנץ:
 אבל הוא צף ועולה לנו מאוד חזק מהשולחנות והוא גרם לנו כבר לפני כמה ימים לבחון איך אפשר לקדם את הטיפול המיטבי בהם כמה שיותר מהר
לירון הנץ:
 אז זה לגבי השולחנות העגולים
לירון הנץ:
      דיברו כאן על ישראל מתגייסת, על הפלטפורמה הדיגיטלית, אז אני לא ארחיב
לירון הנץ:
 אבל משרד ראש הממשלה יחד עם הפורום הכלכלי חברתי שהציע את זה ממש בימים הראשונים של המלחמה, באמת נכנס וסייענו גם למרס"ל וגם לשותפים הנוספים להפעיל את הפלטפורמה הזאת
לירון הנץ:
 היא מאוד חשובה
לירון הנץ:
 כן, אם היו אומרים לי קודם אז היה כדאי שיהיה לנו את זה קודם
לירון הנץ:
 אבל טוב שיש לנו את זה עכשיו
לירון הנץ:
 זה ממש פלטפורמה שהיא "תכלסית", היא מחברת בין פתרונות פילנתרופיה לבין עכשיו מתקשרים ואומרים שיש צורך כזה ואחר
לירון הנץ:
 והרעיון של המרס"ל, שמאוד מאוד חשוב להכיר אותו, כי הוא גם הוקם כחלק מתובנות ולקחי עבר, כן? המרכז לסיוע לאזרח בפיקוד העורף, הוא מרחב מאוד מאוד חשוב גם כאן בשיח המקצועי הזה להיכרות
לירון הנץ:
 כי אפשר לייצר שם עוד ועוד רבדים של עשייה
לירון הנץ:
 ויש שם פוטנציאל ענק
לירון הנץ:
      אני כן אגיד שבמחשבות שלי על הדבר הזה, ויש שם אנשים מדהימים, המחשבות שלי הן כשיש תקופת חירום אזרחית ארוכה, לכשמסתיימת הלחימה, מה באמת המנגנון שצריך לתפוס את מקומו של המרס"ל או להמשיך אותו או להבטיח את הרציפות של המענים שהם נותנים וזו עדיין שאלה, כי אנחנו לא בסיכומים, אנחנו עוד בתוך הלחימה ובתוך ההתמודדות, בעיצומה
לירון הנץ:
      אני אגיד שבעולמות של סיוע רוחבי לארגוני החברה האזרחית אנחנו עובדים בשילוב כוחות עם פורום מנהיגות אזרחית
לירון הנץ:
 שיש מאחוריו מאות מלכ"רים והם מפנים אלינו ככה את סוגיות הליבה שמבחינתם המערכת הציבורית או הממשלית כדאי וצריכה לעזור בה
לירון הנץ:
 ותוך הדבר הזה אנחנו במשרד ובאגף פועלים מול כל הגופים הרלוונטיים כדי להבטיח שמתקדמים ביחס לאתגרים
לירון הנץ:
 למה אני מתכוונת?
מיקי לוי:
זה המשפט הכי חשוב שאמרת
לירון הנץ:
אז למה אני מתכוונת?
מיקי לוי:
זה המשפט הכי חשוב
מיקי לוי:
 המשרד שלכם מתכלל את כלל מנכ"לי משרדי הממשלה
מיקי לוי:
 ועל כן אני שואל, האם יש כתובת במשרד שלכם שהארגונים שהשתתפו כרגע איתנו ושומעים אותנו וכזה שיעברו מפה לאוזן, יוכלו להעביר? כי הוועדה תגמור את הדיון הזה ואין לה ביכולתה לטפל בקסדות ובריתוק
מיקי לוי:
 אני יכול להוציא כמה מכתבים נקודתיים
מיקי לוי:
 האם יש איזה שהיא כתובת?
לירון הנץ:
אז אני אומר ואני אנסה לענות על השאלה שלך
לירון הנץ:
 אבל לפני זה, כדי שתבינו את המרחב שכן אנחנו פעילים בו כרגע, אוקיי? והסיוע לארגונים והמלכ"רים, למשל בשיח עם משרד האוצר, ואני שמחה שהם חלק מהדיון הזה
לירון הנץ:
 אנחנו מבטיחים או קיבלנו הבטחה ואנחנו נוודא את זה עד שזה יקרה, עד רמת התקנות
לירון הנץ:
 אבל הבטחה הייתה שיוכרו המלכ"רים במסגרת מעטפת הסיוע הכלכלי לעסקים, בשינויים המחויבים
לירון הנץ:
 למשל זה אחד מהדברים שדיונים נעשו בימים האחרונים ביחס אליהם
לירון הנץ:
 ויש כל מיני דברים שאנחנו עושים להפחתת הנטל הבירוקרטי מול רשות המיסים ומול אזורים אחרים
לירון הנץ:
      לגבי שאלתך על סיפור הכתובת, רציתי גם להזכיר מקודם
מיקי לוי:
ראיתי שנתת לה כרטיס, ואהבתי את זה
לירון הנץ:
זה התכלס שלי
מיקי לוי:
האם הוא יכול להגיד לך שמעי, תקועות לי קסדות במכס
מיקי לוי:
 תקועות לי קסדות במכס, אני לא יודע, לא מצליח לשחרר אותן 10 ימים
מיקי לוי:
 לא יודע, מי שם, העלו כל מיני דברים
מיקי לוי:
 עכשיו ער"ן רוצה זיהוי לאותם אנשים שיש עליהם לחץ נפשי קשה בעקבות המאורעות האלה ויש סכנה ממשית לחייהם
מיקי לוי:
 אני יודע מה הם עושים
מיקי לוי:
 איך הוא הגדיר את זה? הם עומדים על הקצה של המצוק והוא לא מצליח לפתור
מיקי לוי:
 האם יש כתובת מתכללת? ואני שמח שאמרת את זה
לירון הנץ:
אבל אני רוצה גם להיות הכי פתוחה ואמיתית
מיקי לוי:
ברור לי שלא הכול ייפתר
לירון הנץ:
לא, אז אני אומרת בגילוי לב שהקשר בימים האחרונים בין זה שאנחנו מקבלים כל הזמן פניות, ממש ספציפיות ופרטניות ומטפלים בהם
לירון הנץ:
 בין זה, וזה קורה כל הזמן
לירון הנץ:
 אני מדברת על שלוש פעמים ביום לפחות על דברים ספציפיים שקורים
מיקי לוי:
זה מעט
לירון הנץ:
לא, שלוש פעמים ביום בלבלים של מנכ"לים, אני לא מדברת על כל הדברים שאנחנו עושים
לירון הנץ:
 אבל אני אומרת, אני לא רוצה לתת לך תשובה שנותנת את התחושה שיש היום מנגנון מובנה וסדור בנוגע למענה לכל הדברים שעלו פה
לירון הנץ:
כי אין כזה
מיקי לוי:
 אי אפשר לענות לכל בקשה ולכל דרישה
מיקי לוי:
 גם לפי דעתי, סתם לדוגמה, לא תוכלו כרגע לפתור את הבעיה של איחוד מוקדים
מיקי לוי:
 לא תוכלו
מיקי לוי:
 בין מד"א לבין זה
מיקי לוי:
 לא תוכלו לפתור
מיקי לוי:
 אבל אולי בשעת חירום כן יכולתם לפתור את נושא נחיתת המסוקים להצלת בני אדם
מיקי לוי:
 לבוא ולהגיד אנחנו עם רשות התעופה ומשרד הבריאות כן אומרים בואו ניתן עכשיו לשבוע ימים, ל-10 ימים כן יהיו נחיתות
מיקי לוי:
 תפסיקו לבלבל את המוח, כדי להציל חיים של אלו שהגיעו מן הקרב
מיקי לוי:
 אחר כך יש דברים שכן ביכולתכם לתכלל
מיקי לוי:
 אני מאוד שמח שהגוף הזה קם ומברך על כך
מיקי לוי:
 וסוף סוף יש מישהו שקצת יכול לתכלל
מיקי לוי:
 השאלה אם יש מייל, כתובת, וכולם שומעים אותנו, שיכולים לבוא ולהגיד תקשיבו, סדרו לי משהו ל-20 יום, שאני אוכל לנחות, להציל חיים
לירון הנץ:
אז קודם כל אני אגיד שברמה הכי שיורית, רגילה וכללית תמיד אפשר לפנות גם למנכ"ל משרד ראש הממשלה וגם אליי באופן מסודר
מיקי לוי:
את ראש היחידה, בבקשה?
לירון הנץ:
אני סמנכ"לית ממשל וחברה
לירון הנץ:
 אני עומדת בראש האגף שפועל בזה גם בשגרה
מיקי לוי:
מייל, אני לא רוצה להטריד אותך
מיקי לוי:
 יש לכם איזה מוקד, משהו, מייל, משהו?
לירון הנץ:
קודם כל, מייל גם של האגף וגם שלי יינתן לוועדה
לירון הנץ:
 הוא גם נמצא אצלכם
לירון הנץ:
 והארגונים, המלכ"רים ברובם מכירים אותו
לירון הנץ:
 זאת אומרת, אנחנו בשיח מתמשך, אנחנו כל הזמן נפגשים גם בשולחנות וגם בטלפונים
לירון הנץ:
 אני לא חושבת שזה הפער
לירון הנץ:
 אני חושבת שכן יש פער בהסדרה של מה קורה בשעת חירום בהיקפים האלה, האזרחיים לאיך הדבר הזה צריך להתנהל
לירון הנץ:
 אבל רגע אני שמה את זה בצד ואומרת, יש כאן שני דברים שפחות נאמרו וחשוב לי לנצל את ההזדמנות ולומר שכשדיברת מקודם לא הוזכרה המועצה הלאומית להתנדבות, שקמה, אגב, לפני המון שנים
לירון הנץ:
 אבל היא עברה החייאה
לירון הנץ:
 במקרה הייתי בוועד המנהל של המועצה הזאת והיום אני עובדת איתה מאוד קרוב
לירון הנץ:
 והיא אמורה לתת מענים גם להיבטים של מתנדבים, כי הרבה פעמים דברים צפים מהם, דרך המועצה אלינו למשרד רוה"מ ואז אנחנו מסייעים לפתור כל מיני אתגרים שעולים
לירון הנץ:
 אז זה חשוב לי שתכירו את הממד הזה
לירון הנץ:
 את המרס"ל כי לא שמעתי עד הסוף שמכירים אותו כולם
לירון הנץ:
 למשל, מה שאמרת על שימוש בתשתיות ציבוריות לטובת מתנדבים, קדימה, תביאו את הרעיון, בואו נכניס את רונית בר לסיפור הזה
לירון הנץ:
 נעשה עבודת מטה קצרה ונראה מה ההמלצות
לירון הנץ:
 אני לא אתן לזה תשובה כללית של כן או לא
לירון הנץ:
 זה פחות אני
לירון הנץ:
      אדוני היו"ר, זה ככל שיש המלצות או בקשות, אני לא מדברת על הספציפיות, אלא כאלה שהן בעולמות המדיניות או דברים שצריך לשחרר בנוגע אליהם החלטה וצריך יצירה של איזה קשב ניהולי או דחיפה מול פורום המנכ"לים, לחלוטין כן, אפשר לפנות אלינו
מיקי לוי:
א', אני שמח שהשתתפת וסוף סוף יש לנו כתובת
מיקי לוי:
 יש כתובת
מיקי לוי:
 אני מברך על כך
מיקי לוי:
 כי כשתקועות לו קסדות במכס, אני סתם אומר את זה, טלפון אחד למנהל רשות המיסים, אחד, לא יותר מזה, או מנהל המכס או למנכ"ל משרד האוצר, פותר
מיקי לוי:
 זה שעת חירום, שלא יבלבלו לי עכשיו עם תשלום מיסים וכל מיני שטויות כאלה, אחר כך נסדר את זה
לירון הנץ:
ואגב, במשרד האוצר הקימו מעין חמ"ל לפניות דחופות, בדיוק מן הסוג הזה, ועשינו בו שימוש כבר כמה פעמים
מיקי לוי:
 אם כך, יש במשרד ראש הממשלה מענה לבעיות
מיקי לוי:
 אי אפשר לענות על כל התשובות
מיקי לוי:
 אם מחר מישהו ירצה שיחפרו לו, לא יודע מה, 10 מקלטים, אי אפשר לעשות את זה
מיקי לוי:
 אבל בעיות שבשגרה אני שמח שיש דבר כזה
מיקי לוי:
 לא הכרתי את זה
מיקי לוי:
 והנה, אני קורא לכולם
מיקי לוי:
 מי שלא יודע אנחנו גם ניתן את המייל, יפנו
מיקי לוי:
 מה שאתם לא יכולים לעשות אתם לא תעשו
לירון הנץ:
 תיאום הציפיות ככה הוא כזה שאנחנו עושים ככל שאנחנו יכולים, באמת עד הקצה
מיקי לוי:
אם אני, לא יודע מה, בסדר? מנהל בית החולים ברזילי, מה שאני לא, והוא כרגע צריך 60 מיליון שקלים למיגון, אין
מיקי לוי:
 אני אומר את זה כי כשהייתי סגן שר האוצר נחרדתי שזה לא, הייתי עם שר האוצר ומיד נתנו את הכסף
מיקי לוי:
 לא תוכלו לתת
מיקי לוי:
 אבל שחרור מהמכס תוכלו לתת
מיקי לוי:
 ולער"ן פתרון לחודש ימים תוכלו לתת
מיקי לוי:
 ואיחוד מוקדים של מד"א, זק"א ואיחוד הצלה, לא תוכלו לתת
מיקי לוי:
 כי זה נמצא גם בבית משפט עליון ואנחנו מנסים כחברי כנסת להסדיר את הנושא הזה כבר ארבע שנים ולא מצליחים
מיקי לוי:
 מטעמי כבוד, מטעמים של מלחמות יהודים
מיקי לוי:
 אבל יש דברים שבשגרה ואני שמח שאפשר להפנות אליכם
מיקי לוי:
 עוד משהו?
לירון הנץ:
שיהיו ימים שקטים, מהר
מיקי לוי:
 אני חושב שהסיכום שלי זה הסיכום של מה שאמרתי עכשיו
מיקי לוי:
 אם משהו יצא מהדיון הזה, יש למי מפנות
מיקי לוי:
 אם היא לא מצליחה לקבל רשימות והיא מוכנה לתת בבית איזי שפירא את הבית ואת השירותים שלה
מיקי לוי:
 היא לא מצליחה לזהות למי לתת
מיקי לוי:
 אז היא תפנה את זה אלייך
לירון הנץ:
אדוני היו"ר, אני יכולה להיזכר במשהו שרציתי להגיד ביחס לאיזי שפירא?
לירון הנץ:
כי רציתי גם לספר למי שלא מכיר, שהוקמו מכלולים של חוסן רגשי במלונות
לירון הנץ:
 מה זה אומר תכלס? זה מודל עבודה של תיאום בין משרד הרווחה לבריאות, לביטוח לאומי, למשרד החינוך, כן? לפעול ביחד במרכזי הקליטה ובמלונות אל מול הקהילות באופן מסודר ומסונכרן
לירון הנץ:
 אני גם אחד מהדברים שכתבתי לעצמי זה באמת להנגיש את המכלולים האלה למלכ"רים, מה שלא היה לי ברשימות קודם
לירון הנץ:
 אז כבר לקחתי כמה שיעורי בית איתי
לירון הנץ:
 וחשוב שהמלכ"רים יכירו את זה, כי זו הכתובת התכלס בקצה
לירון הנץ:
 מבלי כל המהלכים מאחורה ושווה להכיר
טטיאנה (טניה) מזרסקי:
איך אתם הולכים לחשוף את זה מול מנכ"לים?
לירון הנץ:
זה משרד הרווחה מתכלל, זה מה שנקבע
מיקי לוי:
ברגע שיש מישהו שמתכלל את כל מנכ"לי משרדי הממשלה, אפשר להפנות בעיות
מיקי לוי:
 עד עכשיו זה היה, אני מאוד מודה לך
מיקי לוי:
 יש איזה שהיא בשורה שיש למי לפנות
מיקי לוי:
 לא נפתור את הכול, אבל חייבים להתחיל
מיקי לוי:
      תודה רבה לכל מי שהשתתף, הישיבה הזאת נעולה
מיקי לוי:
בוקר טוב לכולם, אני מתכבד לפתוח את ישיבתה של הוועדה לענייני ביקורת המדינה בנושא: מצבת מלאי החירום של המזון בישראל
מיקי לוי:
 אני מבקש להדגיש, מאז פרוץ מלחמת "חרבות ברזל", הוועדה לענייני ביקורת המדינה, מקפידה להתכנס בעקביות, ולדון בישיבותיה אך ורק בנושאים הנוגעים ישירות למצב המלחמה
מיקי לוי:
 לא תתפסו אותנו עכשיו דנים במטוסו של ראש הממשלה, כרגע זה לא מעניין
מיקי לוי:
 אבל כן דנים למשל – בדוח מבקר המדינה בנושא הקורונה, עם המלצות ברורות – גם על זה נשב עם אנשי מבקר המדינה
מיקי לוי:
 המלצות במקום לחייב, לבצע, לשון החוק, כמיטב הבנתי
מיקי לוי:
 אני לא אעשה לכם מהיום והלאה חיים קלים
מיקי לוי:
 ההמלצות, אפשר לקיים אותן, ואפשר לא לקיים אותן
מיקי לוי:
 משרדי ממשלה חלקם לא בוחנים ומחליטים לא לקיים אותן
מיקי לוי:
      בעיקר הדיונים עסקו בהיערכות המדינה בתחומי הבריאות, החינוך, השלטון המקומי, התגייסות ארגוני המתנדבים והחברה האזרחית אל מול תפקוד או אי תפקוד משרדי הממשלה
מיקי לוי:
 ההיערכות והמוכנות של תשתיות חשובות כגון: מים
מיקי לוי:
 עשינו כאן דיון מקיף מאוד על משק המים, דוח מבקר המדינה מ-2009
מיקי לוי:
 פשוט ללקק את האצבעות מה האנשים שאמונים על העניין הזה עשו וביצעו, והביאו אותנו באמת למצב מצוין, זה לא מתאים לכל המקומות
מיקי לוי:
 ההיערכות הכלכלית והתקציבית והאופן בו משפיעה המלחמה על תעשיות חיוניות במדינה וכמובן האזרחים
מיקי לוי:
      היום , ביוזמתו של חבר הכנסת עודד פורר, שר החקלאות לשעבר, הוועדה תעסוק בנושא חשוב וחיוני ביותר והוא הבטחת אספקתם של מוצרי מזון לאוכלוסייה ולבעלי החיים
מיקי לוי:
 אין ספק כי פעולתו התקינה של המשק תלויה בין היתר באספקה סדירה ככל האפשר של מוצרי תשתית חיוניים להמשך הפעילות התעשייתית של מפעלים חיוניים, ולהבטחת אספקה של מוצרי מזון לאוכלוסייה
מיקי לוי:
   כולנו מבינים ויודעים שאירועי ה-7 באוקטובר, והמצב המתמשך מאז פגעו קשות בענף החקלאות – לא ראיתי שהחקלאים בעוטף לא קיבלו טיפול, לא יודעים אנא הולכים – האסם הגדול ביותר של מדינת ישראל בעוטף
מיקי לוי:
 אין לי ספק כי תהליך ההשתקמות יהיה ארוך, קשה, ואנחנו כולנו נתגייס לשיקום על מנת לעצור ולנסות למזער פגיעה ככל שניתן הן בחקלאים והן בציבור
מיקי לוי:
   בכל דיוני הועדה אשר קיימנו מאז פרוץ המלחמה, עמדו לנגד עינינו המסקנות אשר הופקו בתקופת הקורונה
מיקי לוי:
 יש ניסיון, השאלה מה עושים עם הניסיון
מיקי לוי:
 הנושא בו נדון כעת הוא יוצא דופן
מיקי לוי:
 אגיד עוד משפט וחצי על מספרים
מיקי לוי:
      בעיצומו של גל הקורונה הראשון, עלה חשש לבעיות אספקה וזמינות של גרעינים ברחבי העולם, הפיק משרד החקלאות מכרז מיוחד של 150 אלף טון גרעינים מלבד מלאי החירום הרגיל, העומד על 18- אלף טון
מיקי לוי:
 הממשלה נשאה בעלויות של מלאי החירום הכוללות גם את אחסנתו
מיקי לוי:
 עלות הגרעינים באה מתקציב משרד החקלאות
עודד פורר:
180 אלף טון
מיקי לוי:
אתה מתמצה יותר ממני
מיקי לוי:
 בסדר, נתקן את זה
מיקי לוי:
      בשנה זו הייתה עלייה של מחירי סחורות בעולם, אשר כללה חיטה וגרעינים
מיקי לוי:
 אף שמקובל לחשוב שישראל נהנית מעצמאות בכל הנוגע למשק החלב, והיא מספקת את כל תוצרת החלב ומוצריו לאזרחים, העובדה היא שרוב המזון לפרות, לעופות ולדגים מקורו בגרעינים המיובאים מחו"ל – אדוני שר החקלאות לשעבר
מיקי לוי:
 זאת הסיבה שבגללה כולל מלאי החירום של המדינה, מלבד חיטה, סוכר ושאר מוצרי המזון, כולל גם גרעינים למזון לבעלי חיים
מיקי לוי:
 אנחנו נמצאים במשבר
מיקי לוי:
 אני רוצה להודות לך על הפניית תשומת ליבה של הוועדה לנושא החשוב הזה
מיקי לוי:
 חבר הכנסת פורר
מיקי לוי:
 אנחנו נשמע את נציגי מבקר המדינה, ואחר-כך, על-פי הסדר, ניתן לאנשים לדבר
מיקי לוי:
 חבר הכנסת פורר היוזם
עודד פורר:
נשמע את מבקר המדינה, ואת הנציגים שיסקרו מדו"ח 2015
עודד פורר:
 אבל בפתח הדברים אגיד שאני נדרשתי לנושא, בעיקר, נכנסנו לזה עוד יותר לעומק סביב המלחמה בין רוסיה לאוקראינה, שיצרה מצוקה של חיטה בכל רחבי העולם, צריך להבין
עודד פורר:
 אוקראינה עדיין עם אסם התבואה במובנים האלה שמשווקת חיטה לכל העולם, ומדינת ישראל 90% מהגרעינים אצלה הם יבוא
עודד פורר:
 אין לנו יכולת ייצור עצמית
עודד פורר:
 אולי אם אנחנו נחסל את כל החקלאות כולה ונשאיר רק גידולי חיטה, גם אז לא בטוח שנוכל לייצר את כל מה שאנחנו צריכים
עודד פורר:
 צריך לזכור, זה לא רק חיטת מאכל, אולי אפילו יותר מזה, זה המספוא, בעצם החלב שמיוצר כאן
עודד פורר:
 הפרות צריכות לאכול
עודד פורר:
 אגב, כמעט 70% מתוצרת הביצים שלנו שנמצאת על גבול הצפון, נמצאת גם בסיכון היום נוכח המלחמה
עודד פורר:
 התרנגולות שם צריכות לאכול
עודד פורר:
 האוכל שלהן מגיע מיבוא ולא רק
עודד פורר:
 זאת אומרת, אנחנו נמצאים בסיטואציה שבה אנחנו לא יודעים מה החודש הזה עוד יעלה לנו מבחינת היכולת של השתילה, וההיערכות של ירקות בכל מה שנוגע לעוטף, כולל הטיפול בשדות ובמטעים שנמצאים בצפון
עודד פורר:
 מדינת ישראל במובנים האלה צריכה להיות ערוכה, בין אם זה ליבוא, בין אם זה לאחסון
עודד פורר:
 אני כן אציין, מבדיקה שאני עשיתי אתמול, חקלאי העוטף עד 7 קילומטר, יתקנו אותי משרד החקלאות אם אני אומר משהו לא נכון, קיבלו כבר 100% מהפיצוי
עודד פורר:
 כך נמסר לי אתמול מוועדת הכלכלה
עודד פורר:
 הבדיקה נעשתה עם נציגי ארגוני החקלאים, זה מה שמסרו לי
עודד פורר:
 לא שאני יודע על חקלאי שאמר לי
מיקי לוי:
אני מדבר באופן כללי
מיקי לוי:
 נכון לשלשום הדיווח אליי היה – לא קיבלנו עדיין
עודד פורר:
אני אשתדל להימנע ממספרים כמה שאפשר מתוך הבנה, למרות שבסוף לא צריך להיות מדען טילים בשביל להבין כמה בן אדם אוכל, מה הצרכים, ולעשות את החשבון הזה לבד
עודד פורר:
 המספרים שכרגע אנחנו נמצאים בהם, הם מספרים שנקבעו לדעתי, אם אני זוכר נכון, בראשית שנות השישים
עודד פורר:
 אני מדבר על המספרים מבחינת מהו מלאי החירום של ישראל
עודד פורר:
 מה שאני מבקש מהוועדה לבדוק, כי זה מה שאנחנו בדקנו אז
עודד פורר:
 אני ביקשתי בזמנו דוח ביקורת של החשב הכללי במשרד, אני יודע שהוגש, אני לא יודע בדיוק מה נעשה בעניינו
עודד פורר:
 ביקשנו לבדוק כמה דברים – 1
עודד פורר:
 השלמת הפערים
עודד פורר:
 זאת אומרת, האם אם אני לוקח את המלאי שנקבע בערך בשנות השישים, האוכלוסייה אז מנתה שני מיליון, שני מיליון ומאתיים אלף איש במדינת ישראל, האם הוא רלבנטי להיום ולא צריך להגדיל אותו? ואם נאמר בדוח שצריך להגדיל אותו, האם הגדילו אותו, ואיזה פעולות נעשו כדי להגדיל אותו
עודד פורר:
 מי מחזיק במלאי החרום - איך הוא מוחזק
עודד פורר:
 אדוני היושב-ראש, בסוף כשאנחנו מדברים על נושאים שהם ביטחוניים, כמו שאתה בודק מי נכנס לבניין הזה, מי עוסק כאן בתחומי המזון, וכמי שגם היה יושב-ראש הכנסת, יודע עד כמה מורכב להפעיל נושא של מזון בכנסת בגלל ענייני הביטחון
עודד פורר:
 אז גם כאן, מי מחזיק לנו את מלאי החרום ואיך הוא מחזיק אותו
עודד פורר:
 וכיצד הוא גם נבדק
עודד פורר:
 האם מספיק שמי שאמור להחזיק אותו אומר – יש לי, אחלה, אז בסוף ביום פקודה כשבאים לפתוח את המחסנים, פתאום אנחנו מגלים שאין, או מה שיש זה לא מה שחשבנו, זאת אומרת, שפתאום אני מגלה שבמקום יחידת מאכל, יש לי מספוא, או שזה מעורבב
עודד פורר:
                                  יש דברים, ופה אני רוצה לשים את תשומת לב המבקר, שלא נספרים בתוך מלאי החרום
עודד פורר:
 יש פה מהתאחדות התעשיינים? צריך להבין, שכדי להכין את התערובות של המזון שבעלי החיים נדרשים אל התערובת, הוא לא מוגדר במלאי חרום
עודד פורר:
 אז גם אם יהיה לי את הגרעינים, אבל אין לי שמן תערובת, עדיין אני נמצא פה בבעיה במובנים האלה
עודד פורר:
 אלה הדברים שחשוב מאוד לבדוק אותם
עודד פורר:
 הדבר האחרון, איך ההיערכות מבחינת פריקת הגרעינים
עודד פורר:
 מאחר ואנחנו מייבאים, גם כאן אני מבין שנוצרת לעתים בעיה ביטחונית במובן הזה של פריקה של גרעינים, ושל כניסה של אוניות לכאן, או לפעמים בגלל עומס בנמלים על דברים אחרים, או בעיות אחרות בנמלים
עודד פורר:
 בזמנו, עלתה הצעה להכשיר את המסוע בחדרה לטובת העניין
עודד פורר:
 לא בהכרח חושב שזה הפתרון הנכון, אבל גם התנועה לכאן ופריקת האוניות כאן - זה משהו כשאנחנו מדברים על מלאי חירום, בחירום לפתור את בעיית מלאי החירום זה מאוד קשה, כי הבעיה היא בחירום
עודד פורר:
 כשנוצרת כבר בעיה בין אם היא עולמית, בין אם היא מקומית, אז פתאום או שקשה להביא לכאן אונייה, או שקשה למצוא ספק בחו"ל, או שקשה לגייס
עודד פורר:
 זאת הסיבה שאנחנו רוצים לכאן מלאי חירום
עודד פורר:
 אלה הדברים שנשמח שהוועדה תבדוק
מיקי לוי:
 לפני שאני מעביר לך, שיהיה רשום בפרוטוקול, כי הערת לי, ורשום בפרוטוקול
מיקי לוי:
 לא הייתה לי כוונה לפגוע בגב' חנה פריידין, זה לא אישי נגדה
מיקי לוי:
 כל עוד אני מנהל את הוועדה הזו – פורום קהלת לא ידרוך פה
מיקי לוי:
 הינה, נרשם לפרוטוקול, תרשמי את זה
מיקי לוי:
 אין להם מקום בוועדה שאני מנהל, ובכל ועדה עתידית
מיקי לוי:
 אחרי שאמרתי את אשר על ליבי, אני מתנצל בפני האנשים, אבל אני עומד מאחורי הדברים שלי
מיקי לוי:
      בבקשה, אנשי מבקר המדינה
צחי סעד:
אנחנו כאמור מציגים דוח שעסק בהיערכות של התעשייה האזרחית לשעת חירום, ובין היתר, עסק בנושא מלאי המזון לשעת חירום
צחי סעד:
 הדוח פורסם בשנת 2015, ולכן הוא כמובן מתייחס לתקופה ההיא
צחי סעד:
 אני רק אציין, שהדוח פורסם בקובץ דוחות ביקורת מיוחדים שפורסם בספטמבר 2015, בנושא: היערכות ומוכנות לשעת חירום, ובין היתר, הפרק הראשון בו, עוסק בהיערכות הלאומית לטיפול באירועי חירום בעורף, שלמעשה עוסק בכל נושא ההסדרה, ובעיית ההסדרה בין כל הגורמים לטיפול בעורף, והצורך בהסדרה חקיקתית בהקשרים האלה
צחי סעד:
 חלק מהנושאים רלבנטיים גם בתקופה הזאת
צחי סעד:
 הייתי מציע לוועדה לשקול את הצורך גם בקיום דיון גם בנושא הספציפי הזה של הסדרת הטיפול באירועי החירום בעורף
צחי סעד:
     ברשותך, אני אבקש ממר נתן שטיבלמן, שיציג את עיקרי הדוח מ-2015
עודד פורר:
סליחה, הבקשה שלי באמת הייתה לדון על מלאי חרום חיטה - - -